ai4bharat/Pralekha huggingface dataset:
अर्थ मंत्रालय
आपत्कालीन कर्ज हमी योजनेला मार्च 2023 पर्यंत मुदतवाढ ; आदरातिथ्य आणि संबंधित उपक्रमांना सहाय्य पुरवण्यासाठी हमी संरक्षण 50,000 कोटी रुपयांनी वाढवले जाईल
सूक्ष्म आणि लघु उद्योग योजनांसाठी सुधारित कर्ज हमी ट्रस्ट द्वारे एमएसएमईसाठी 2 लाख कोटींचे अतिरिक्त कर्ज
सरकार 6,000 कोटी रुपये खर्चासह “रेझिंग अँड एक्सिलरेटिंग एमएसएमई परफॉर्मन्स ”  सुरु करेल
उद्यम, ई-श्रम, एनसीएस आणि असीम पोर्टल्सची व्याप्ती वाढवण्यासाठी ते एकमेकांना जोडले जातील
नवी दिल्ली, 1 फेब्रुवारी 2022
आपत्कालीन कर्ज हमी योजनेला मार्च 2023 पर्यंत मुदतवाढ दिली जाईल आणि तिचे हमी संरक्षण 50,000 कोटी रुपयांनी वाढवले जाईल. आता एकूण संरक्षण 5 लाख कोटीं रुपये असे अशी घोषणा केंद्रीय अर्थ आणि कंपनी व्यवहार मंत्री निर्मला सीतारामन यांनी आज संसदेत 2022-23 चा केंद्रीय अर्थसंकल्प सादर करताना केली. अतिरिक्त रक्कम केवळ आदरातिथ्य आणि संबंधित उद्योगांसाठी राखून ठेवण्यात आली आहे. अर्थमंत्र्यांनी नमूद केले की आपत्कालीन कर्ज हमी योजनेने 130 लाखांहून अधिक एमएसएमईंना आवश्यक अतिरिक्त कर्ज पुरवले आहे. यामुळे त्यांना महामारीच्या प्रतिकूल परिणामांचा प्रभाव कमी करण्यास मदत झाली आहे. आदरातिथ्य आणि संबंधित सेवा, विशेषत: सूक्ष्म आणि लघु उद्योगांच्या, त्यांनि व्यवसायाची महामारीपूर्वीची पातळी अद्याप गाठलेली नाही हे लक्षात घेऊन हा प्रस्ताव मांडण्यात आला आहे. अर्थमंत्र्यांनी एमएसएमई क्षेत्राशी संबंधित इतर अनेक प्रस्तावही मांडले.
“रेझिंग अँड एक्सिलरेटिंग एमएसएमई परफॉर्मन्स ” 
अर्थमंत्र्यांनी 5 वर्षात 6,000 कोटी रुपये खर्चासह “रेझिंग अँड एक्सिलरेटिंग एमएसएमई परफॉर्मन्स ”  कार्यक्रम सुरू करण्याची घोषणा केली. यामुळे एमएसएमई क्षेत्र अधिक लवचिक, स्पर्धात्मक आणि कार्यक्षम होण्यास मदत होईल.
उद्यम, ई-श्रम, एनसीएस आणि असीम पोर्टल्स एकमेकांशी जोडली जाणार
उद्यम, ई-श्रम, एनसीएस आणि असीम पोर्टल्स एकमेकांशी जोडण्याचा प्रस्तावही अर्थमंत्र्यांनी मांडला. त्यांची व्याप्ती वाढवली जाईल. ते आता थेट, ऑरगॅनिक डेटाबेससह G2C, B2C आणि B2B सेवा पुरवणारे पोर्टल म्हणून कार्य करतील. या सेवा अर्थव्यवस्थेला आणखी औपचारिक करण्यासाठी आणि सर्वांसाठी उद्यमशीलतेच्या संधी वाढवण्याच्या उद्देशाने कर्ज सुविधा, कौशल्य आणि भर्तीशी संबंधित असतील.
सीमाशुल्क तर्कसंगत बनवणे
विविध शुल्क तर्कसंगत करताना , अर्थमंत्र्यांनी छत्रीवरील शुल्क 20 टक्क्यांपर्यंत वाढवण्याचा प्रस्ताव मांडला आहे. छत्र्यांच्या सुट्या भागांना दिलेली सूट रद्द करण्यात आली आहे. कृषी क्षेत्राच्या भारतात उत्पादित होणाऱ्या अवजारे आणि साधनांवरची सूट तर्कसंगत केली आहे. एमएसएमई दुय्यम पोलाद उत्पादकांना दिलासा देण्यासाठी गेल्या वर्षी स्टील स्क्रॅपला दिलेली सीमाशुल्क सवलत आणखी एका वर्षासाठी वाढवली आहे. स्टेनलेस स्टील आणि कोटेड स्टीलच्या उत्पादनांवरील तसेच मिश्र धातुच्या स्टीलचे बार आणि हाय-स्पीड स्टील वरील विशिष्ट अँटी-डंपिंग आणि सीव्हीडी, धातूंच्या वाढत्या किंमती लक्षात घेऊन व्यापक जनहितासाठी रद्द केले जात आहेत.G.Chippalkatti/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 299
शिक्षण मंत्रालय
कोविड-19 मुळे शाळा सोडलेली मुले आणि अनाथ मुलांच्या मदतीसाठी सरकारने उचललेली पावले
नवी दिल्ली, 19 जुलै 2021
शालेय शिक्षण आणि साक्षरता विभागाने प्रत्येक राज्य / केंद्रशासित प्रदेशातील शाळाबाह्य मुलांची माहिती संकलित करण्यासाठी आणि प्रबंध पोर्टलवर  विशेष प्रशिक्षण केंद्रासह  मॅपिंगसाठी एक ऑनलाइन मॉड्यूल विकसित केले आहे.संबंधित राज्य / केंद्रशासित प्रदेश शाळा सोडलेल्या मुलांना मुख्य प्रवाहात आणण्यासाठी आणि त्यांच्या प्रगतीवर नजर ठेवण्यासाठी राज्यातील संबंधित प्रभाग संसाधन केंद्राने अपलोड केलेल्या माहितीला मान्यता देते. समग्र शिक्षा अंतर्गत 2021-22 मध्ये प्रथमच, 16-19 वयोगटातील शाळा सोडलेल्या मुलांना एनआयओएस/एसआयओएसमार्फत शिक्षण पूर्ण करण्यासाठी वार्षिक 2000 रुपयांपर्यंतच्या आर्थिक मदत देण्यात येत आहे.
कोविड-19 मुळे अनाथ झालेल्या मुलांच्या शिक्षणाची सोय करण्यासाठी त्यांना शालेय शिक्षण व साक्षरता विभागामार्फत राबविण्यात येणाऱ्या विविध योजनांच्या छत्राखाली आणणे आणि शिक्षक, जिल्हा शिक्षण अधिकारी व बालकल्याण समित्यांची भूमिका अधोरेखित करण्यासाठी शालेय शिक्षण आणि साक्षरता विभाग आणि महिला व बाल विकास मंत्रालयाने संयुक्त डी.ओ. पत्र क्रमांक 13-10/2021-IS-11 दि. 16.06.2021 रोजी जारी केले आहे.
केंद्रीय शिक्षण मंत्री धर्मेंद्र प्रधान यांनी आज लोकसभेत लेखी उत्तरात ही माहिती दिली.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
शिलाँग चेंबर संगीत समूहाचे नील नॉन्गकिन्रीह यांच्या निधनाबद्दल पंतप्रधानांनी केला शोक व्यक्त
नवी दिल्ली, 5 जानेवारी 2022
पंतप्रधान नरेंद्र मोदी यांनी शिलाँग चेंबर संगीत समूहाचे  मार्गदर्शक आणि समन्वयक नील नॉन्गकिन्रीह यांच्या निधनाबद्दल पंतप्रधान नरेंद्र मोदी यांनी दु:ख व्यक्त केले आहे.
“नील नॉन्गकिन्रीह हे शिलाँग चेंबर कॉयरचे उत्कृष्ट मार्गदर्शक होते, त्यांच्या कलेने त्यांनी जगभरातील प्रेक्षकांना भुरळ घातली होती. त्यांच्या काही उतमोत्तम सांगितिक मैफिलींचा मीही आस्वाद घेतला आहे. खूप लवकर ते आपल्याला सोडून निघून गेले. त्यांचे पियानोवादन आणि सर्जनशीलता मात्र कायम लोकांच्या स्मरणात राहील. त्यांचे कुटुंबीय आणि चाहत्यांबद्दल मी माझ्या सहवेदना व्यक्त करतो. त्यांच्या आत्म्याला शांती लाभो.” अशा भावना पंतप्रधानांनी आपल्या ट्वीटमधून व्यक्त केल्या आहेत.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
खरीप विपणन हंगाम 2020-21 मध्ये किमान आधारभूत किंमतीनुसार खरेदी
7864.10 कोटी रुपये मूल्याच्या कपाशीच्या 26,62,102 गासड्यांची खरेदी 5,37,156 शेतकऱ्यांना झाला लाभ
नवी दिल्ली, 27 नोव्हेंबर 2020
सध्या सुरू असलेल्या खरीप विपणन हंगाम  2020-21, मध्ये सरकार गेल्या हंगामाप्रमाणेच शेतकऱ्यांकडून 2020-21 वर्षातील खरीप पिकांची खरेदी सध्या अस्तित्वात असलेल्या आधारभूत किंमत योजनांनुसार करत आहे.
पंजाब, हरियाणा, उत्तरप्रदेश, तेलंगणा, उत्तराखंड, तामिळनाडू, चंदिगड, जम्मू आणि काश्मिर, केरळ, गुजरात, आंध्र प्रदेश ओदिशा आणि महाराष्ट्र या धान उत्पादक राज्ये व केंद्रशासिक प्रदेशात खरीप विपणन हंगाम 2020-21 मधील धान खरेदी व्यवहार सुरळीत सुरू आहेत. या राज्यांमध्ये 26.11.2020 पर्यंत 310.61 लाख मेट्रिक टन धान खरेदी झाले. गेल्या वर्षी याच काळापर्यंत 261.48 लाख मेट्रिक टन धान खरेदी झाले होते. यंदा धान खरेदीमध्ये 18.78 टक्के वाढ झाल्याचे दिसून येत आहे. एकूण 310.61 लाख मेट्रिक टन धान खरेदीपैकी एकट्या पंजाबमध्ये 202.65 लाख मेट्रिक टन धान खरेदी झाले आहे. हे प्रमाण एकूण धान खरेदीच्या 65.24 टक्के आहे.
किमान आधारभूत किंमतीवर झालेल्या एकूण 58,644.65 कोटी रुपयांच्या खरेदीचा लाभ 28.45 लाख शेतकऱ्यांना झाला आहे.
राज्यांकडून आलेल्या प्रस्तावांनुसार, केंद्र सरकारने तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओडिशा, राज्यस्थान आणि आंध्र प्रदेश या राज्यांना 2020च्या हंगामात, 45.24 लाख मेट्रिक टन डाळी आणि तेलबियांची मूल्य समर्थन योजनेनुसार  योजनेनुसार खरेदी करण्यास मान्यता दिली आहे. आंध्र प्रदेश, कर्नाटक, तामिळनाडू, आणि केरळ या राज्यांतून 1.23 लाख मेट्रिक टन खोबरे  खरेदीसही मंजुरी देण्यात आली आहे. इतर राज्ये आणि केंद्रशासित प्रदेशांनी जर डाळी, तेलबिया आणि खोबरे यांच्या मूल्य समर्थन योजनेनुसार खरेदीचे प्रस्ताव पाठवले तर ते त्वरीत मान्य करण्यात येतील.
या पिकांच्या एफएक्यू ग्रेडची खरेदी थेट नोंदणीकृत शेतकऱ्यांकडून 2020-21 च्या आधिसूचीत किमान आधारभूत मुल्यांनुसार नियोजित हंगामात करण्यात येईल. जर या पिकांचे बाजारभाव हे किमान आधारभूत मुल्यानुसारच्या किंमतीपेक्षा कमी झाले तर राज्यांनी निर्धारित केलेल्या संस्थांच्या माध्यमातून केंद्रीय नोडल संस्थांमार्फत नोंदणीकृत शेतकऱ्यांच्या पिकांची खरेदी करण्यात येईल.
26.11.2020 पर्यंत नोडल संस्थांमार्फत सरकारने 90,815.60 मेट्रीक टन मूग, उडीद, भूईमूग शेंगा आणि सोयाबीनची 489.87 कोटी रूपयांची खरेदी केली असून त्याचा तामिळनाडू, महाराष्ट्र, गुजरात, हरयाणा व राजस्थानमधील 52,348 शेतकऱ्यांना लाभ झाला.
26.11.2020 पर्यंत कर्नाटक आणि तामिळनाडूतील शेतकऱ्यांकडून किमान आधारभूत किंमतीनुसार 52.40 कोटी रुपयांचे 293.34 मेट्रीक टन खोबरे  खरेदी केले याचा 3,961 शेतकऱ्यांना लाभ झाला.
किमान आधारभूत किमतीवर आधारित कपास पिकाची खरेदी पंजाब, हरयाणा, राजस्थान, मध्यप्रदेश, तेलंगणा, आंध्रप्रदेश, महाराष्ट्र, गुजरात, ओदिशा, आणि कर्नाटक या राज्यांमध्ये सुरू आहे. 26.11.2020 पर्यंत 26,62,102 कापसाच्या गासड्याची 7864.10 कोटी रुपयांची खरेदी करण्यात आली. याचा लाभ 5,37,156 शेतकऱ्यांना झाला.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
संरक्षण मंत्रालय
दुर्गम भागातील 75 गावांपर्यंत पोहोचण्यासाठी भारतीय लष्कराचे आऊटरिच अभियान
पुणे, 28 डिसेंबर 2022
राष्ट्र उभारणीप्रती असलेली कटिबद्धता दर्शवत, भारतीय लष्कराने दक्षिणी कमांडच्या अधिपत्याखाली महाराष्ट्र, गुजरात, गोवा, राजस्थान, मध्य प्रदेश, तेलंगणा,कर्नाटक आणि तामिळनाडू या राज्यांच्या दुर्गम भागात असलेल्या 75 गावांपर्यंत पोहोचण्यासाठी 30 डिसेंबर 2022 रोजी मोठ्या प्रमाणात आऊटरिच अभियान राबविण्याचे नियोजन केले आहे. बेंगळूरू येथे येत्या 15 जानेवारी 2023 रोजी साजऱ्या होणाऱ्या 75व्या लष्कर दिन संचलनाच्या तयारीच्या दृष्टीने आयोजित केलेल्या कार्यक्रमांच्या मालिकेतील हा तिसरा उपक्रम आहे.
‘ग्राम सेवा-देश सेवा’ या संकल्पनेअंतर्गत आयोजित करण्यात आलेल्या या कार्यक्रमाअंतर्गत, नव्याने सुरु करण्यात आलेल्या अग्निपथ योजनेसंदर्भात जागरूकता मोहिमा राबविण्यासाठी भारतीय लष्करातील कर्मचारी 75 दुर्गम खेड्यांना भेट देणार आहेत. तसेच, या भेटीदरम्यान, स्वच्छ भारत अभियानाला प्रोत्साहन देण्याच्या उद्देशाने लष्कराचे जवान या गावांमध्ये स्वच्छता मोहीम देखील राबविणार आहेत. तसेच हे जवान, या गावांमध्ये व्हॉलीबॉल, खो-खो आणि कबड्डी या खेळांसाठी क्रीडा सुविधा निर्माण करण्याचा देखील प्रयत्न करतील तसेच त्या भागांतील युवक आणि विद्यार्थ्यांचे मैत्रीपूर्ण सामने आयोजित करतील. तेथील वीर नारींसाठी सुविधा निर्माण करण्यासाठी तसेच त्यांच्या समस्या सोडविण्यासाठी देखील भारतीय लष्कराकडून प्रयत्न करण्यात येतील. या गावांतील स्थानिक नागरिकांसोबत भोजनाचा आनंद घेणे आणि त्या माध्यमातून त्यांच्यापर्यंत एकोप्याचा संदेश पोहोचवून या देशाविषयी आपलेपणाची भावना निर्माण करण्याची योजना देखील लष्करातील कर्मचाऱ्यांनी आखली आहे.
देशाप्रती अधिक मोठ्या जबाबदाऱ्या स्वीकारण्याचा भाग म्हणून, भारतीय लष्कर नेहमीच देशातील गावांचे स्वास्थ्य, विकास आणि प्रगती साधण्यासाठी वचनबद्ध आहे. देशाच्या ग्रामीण भागातील लोकांना सर्वांशी जोडून घेण्यासाठी तसेच गावातील लोकांच्या जीवनाचा दर्जा उंचावून त्यांच्या चेहेऱ्यावर हास्य फुलवण्यासाठी टाकलेले पाऊल म्हणून हा आऊटरिच कार्यक्रम अत्यंत उपयुक्त ठरणार आहे.PIB Pune | S.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
आरोग्य आणि कुटुंब कल्याण मंत्रालय
भारतातील एकूण कोविड- 19 प्रतिबंधक लसीकरणाच्या व्याप्तीने 219.27 कोटी मात्रांची संख्या केली पार
12-14 वर्षे वयोगटातील किशोरांना 4.11 कोटीहून अधिक पहिल्या लसीच्या मात्रा देण्यात आल्या
देशातील एकूण उपचाराधीन रूग्णांची संख्या सध्या 26,618
गेल्या 24 तासांत, 2,430 नव्या कोरोना रूग्णांची नोंद
कोविडमुक्त होण्याचा दर सध्या 98.76%
साप्ताहिक पॉझिटिव्हिटी दर सध्या 1.07%
आज सकाळी सात वाजेपर्यंत प्राप्त तात्पुरत्या अहवालानुसार, भारतातील कोविड प्रतिबंधक लसीकरण व्य़ाप्तीने 219.27 कोटी  कोटी मात्रांची संख्या पार केली आहे.
16 मार्च 2022 पासून 12 ते 14 वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 4.11 कोटींहून अधिक  किशोरांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वयोगटातील लोकांना कोविड-19 खबरदारीचा लसमात्रा देण्यास 10 एप्रिल 2022 पासून सुरूवात झाली.
सकाळी सात वाजेपर्यंत आलेल्या तात्पुरत्या अहवालानुसार एकत्रित आकड्याचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10415312
|
|
2nd Dose
|
|
10119959
|
|
Precaution Dose
|
|
7055227
|
|
FLWs
|
|
1st Dose
|
|
18437011
|
|
2nd Dose
|
|
17718480
|
|
Precaution Dose
|
|
13714557
|
|
Age Group 12-14 years
|
|
1st Dose
|
|
41133467
|
|
2nd Dose
|
|
32092600
|
|
Age Group 15-18 years
|
|
1st Dose
|
|
61982511
|
|
2nd Dose
|
|
53227865
|
|
Age Group 18-44 years
|
|
1st Dose
|
|
561369711
|
|
2nd Dose
|
|
516126712
|
|
Precaution Dose
|
|
99151551
|
|
Age Group 45-59 years
|
|
1st Dose
|
|
204042405
|
|
2nd Dose
|
|
197037497
|
|
Precaution Dose
|
|
50164995
|
|
Over 60 years
|
|
1st Dose
|
|
127677093
|
|
2nd Dose
|
|
123192811
|
|
Precaution Dose
|
|
48056255
|
|
Precaution Dose
|
|
21,81,42,543
|
|
Total
|
|
2,19,27,15,971
भारतातील उपचाराधीन रूग्णांची संख्या सध्याच्या घडीला 26,618 इतकी आहे. तर उपचाराधीन रूग्णांचे प्रमाण एकूण रूग्णसंख्येच्या 0.06% टक्के इतके आहे.
परिणामस्वरूप, भारतातील कोविडमुक्त होण्याचा दर सध्याच्या घडीला 98.76% इतका आहे. गेल्या 24 तासांत, 2,378 रूग्ण कोविडमुक्त झाले असून कोविडमुक्त रूग्णांची एकत्रित संख्या  आता 4,40,70,935 इतकी आहे.
गेल्या 24 तासांत 2,430 नवीन रूग्णांची नोंद झाली आहे.
गेल्या 24 तासांत, 2,41,707 कोविड-19 चाचण्या भारतात करण्यात आल्या असून एकूण चाचण्यांची संख्य़ा आतापर्यंत 89.83 कोटींहून अधिक  इतकी आहे.
देशात साप्ताहिक पॉझिटिव्हिटी दर सध्या 1.07% इतका असून दैनंदिन पॉझिटिव्हीटी दर 1.01% आहे.
संरक्षण मंत्रालय
संरक्षण विभाग दर महिन्याला सुमारे 80 हून अधिक स्वच्छता मोहिमांच्या माध्यमातून स्वच्छतेसाठी वचनबद्ध
नवी दिल्ली, 12 सप्टेंबर 2023
कामाच्या ठिकाणी स्वच्छता आणि स्वच्छतेला प्रोत्साहन देण्याची वचनबद्धता कायम राखत, संरक्षण विभागाने जानेवारी 2023 ते ऑगस्ट 2023 या कालावधीत देशभरात एकूण 655 स्वच्छता मोहिमा राबवल्या आहेत. या मोहिमांमुळे कामाच्या ठिकाणच्या वातावरणात सुधारणा झाली आहे, जागेचे व्यवस्थापन झाले आहे आणि कामाच्या ठिकाणी निरोगी वातावरण निर्माण होण्याबरोबरच महसूल निर्मिती देखील झाली आहे.
या समर्पित प्रयत्नांचा परिणाम म्हणून या कालावधीत 53,698 चौरस फूट जागा मोकळी करण्यात आली. भंगार मोडीत काढण्याच्या धोरणानुसार, या अव्यवस्थित स्थळांवरील भंगार साहित्याची विल्हेवाट लावल्यामुळे 76.92 लाख रुपयांचा महसूलही प्राप्त झाला आहे. या मोहिमेंतर्गत, डीजीडीई,डीजीएएफएमएस, डीजीबीआर, सीजीडीए आणि सीएसडी यांच्यासह सर्व संलग्न आणि अधीनस्थ कार्यालयांमध्ये अनावश्यक फाइल्स काढणे, भंगार साहित्याची विल्हेवाट लावणे, कार्यालयाबाहेर आणि आवारात स्वच्छता मोहिमेसारखे विविध उपक्रम हाती घेण्यात आले, ज्यात लोकांनी पूर्ण उत्साहाने सहभाग घेतला.
संरक्षण विभाग हा गेल्या वर्षी ऑक्टोबरमध्ये सुरू करण्यात आलेल्या स्वच्छता विशेष मोहिम 2.0 मधील सर्वोच्च कामगिरी करणाऱ्यांपैकी एक होता, ज्यामध्ये एकूण 5922 बाहेरच्या स्थळांचा समावेश होता. गेल्या काही वर्षात स्वच्छता हा वर्षातून एकदा होणारा उपक्रम राहिलेला नाही आणि तो संरक्षण विभागाच्या दैनंदिन कामकाजाचा अविभाज्य भाग बनला आहे. कामाच्या ठिकाणी स्वच्छतेला एक सवय बनवण्याची विभागाची बांधिलकी त्यामुळे अधोरेखित होत आहे. ज्यामध्ये स्वच्छ आणि नीटनेटक्या कार्यस्थळाला प्रोत्साहन देण्यावर आणि संसाधनांचा सुयोग्य वापर करण्यावर विशेष भर देण्यात येत आहे.
संरक्षणमंत्र्यांनी गेल्या वर्षी या मोहिमेची प्रशंसा केली होती आणि त्यांनी नमूद केल्यानुसार, महात्मा गांधींनी सुरू केलेली स्वच्छता मोहीम पंतप्रधान नरेंद्र मोदी यांच्या दूरदर्शी नेतृत्वाखाली देशव्यापी चळवळीत रूपांतरित झाली आहे, भौगोलिक सीमा ओलांडत देशाच्या कानाकोपऱ्यात ही मोहीम पोहोचली आहे.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरणाने पार केला 70.75 कोटी मात्रांचा टप्पा
रुग्ण बरे होण्याचा सध्याचा दर 97.48 %
देशात गेल्या 24 तासात कोरोनाचे 37,875 नवे रुग्ण आढळले
देशातली सध्या उपचाराधीन रुग्णसंख्या  एकूण रुग्णांच्या 1.18%
साप्ताहिक पॉझीटीव्हिटी दर  गेले 75 दिवस 3% कमी
आज सकाळी 7 वाजेपर्यंत प्राप्त अहवालानुसार देशात कोविड-19 प्रतिबंधक लसीकरणाअंतर्गत गेल्या 24 तासात 78,47,625 मात्रा देण्यात आल्यामुळे एकूण मात्रांची संख्या 70.75 कोटी  वर पोहचली आहे. एकूण 72, 81,305 सत्रांच्या माध्यमातून या मात्रा देण्यात आल्या आहेत.
आजसकाळी 7 वाजेपर्यंत प्राप्त अहवालानुसार एकूण मात्रांची गटनिहाय आकडेवारी पुढीलप्रमाणे –
|
|
HCWs
|
|
1st Dose
|
|
1,03,61,652
|
|
2nd Dose
|
|
85,19,178
|
|
FLWs
|
|
1st Dose
|
|
1,83,32,680
|
|
2nd Dose
|
|
1,37,23,058
|
|
Age Group 18-44 years
|
|
1st Dose
|
|
28,18,69,377
|
|
2nd Dose
|
|
3,73,18,560
|
|
Age Group 45-59 years
|
|
1st Dose
|
|
13,91,24,251
|
|
2nd Dose
|
|
5,97,18,690
|
|
Over 60 years
|
|
1st Dose
|
|
9,08,69,866
|
|
2nd Dose
|
|
4,77,05,706
|
|
Total
|
|
70,75,43,
केंद्र सरकार कोविड --19 लसीकरणाची व्याप्ती वाढवण्यासाठी आणि देशभरात त्याचा विस्तार करण्यासाठी वचनबद्ध आहे.
गेल्या 24 तासांत 39,114 रूग्ण बरे झाल्यामुळे बरे झालेल्या रुग्णांची  एकूण संख्या 3, 22, 64,051 वर गेली आहे.
परिणामी, भारताचा रुग्ण बरे होण्याचा दर 97.48% झाला आहे.
सलग 73 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 37,875 नव्या रुग्णांची नोंद झाली.
देशात उपचाराधीन रुग्णांची संख्या 3, 91, 256. असून एकूण बाधित रुग्णांच्या 1.18% आहे.
कोविड-19 चाचण्या करण्याच्या क्षमतेत वाढ सुरु असून देशात गेल्या 24 तासात 17, 53, 745 चाचण्या करण्यात आल्या. देशाने आतापर्यंत 53.49 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.49% असून गेले 75 दिवस 3% पेक्षा कमी आहे. दैनंदिन पॉझीटीव्हिटी दर 2.16 % असून हा दर गेले 9 दिवस 3% पेक्षा कमी तर गेले 93 दिवस 5% पेक्षा कमी आहे.
मंत्रिमंडळ
व्यवसायामुळे उद्भवणारे आजार, पुनर्वसन आणि व्यावसायिक प्रशिक्षण क्षेत्रात भारत आणि जर्मनी यांच्यातल्या सामंजस्य कराराला मंत्रिमंडळाची मान्यता
नवी दिल्ली, 6 नोव्हेंबर 2019
व्यवसायाच्या स्वरूपामुळे उद्भवणारे आजार, पुनर्वसन आणि दिव्यांग विमाधारी व्यक्तींसाठी व्यावसायिक प्रशिक्षण क्षेत्रात भारत आणि जर्मनी यांच्यातल्या सामंजस्य कराराला, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत पूर्वलक्षी प्रभावाने मान्यता देण्यात आली.
लाभ:-
या करारामुळे दिव्यांग विमाधारी व्यक्तींचे व्यावसायिक आणि
सामाजिक पुनर्वसन क्षेत्रात माहितीचे आदान-प्रदान करायला प्रोत्साहन मिळणार आहे.
व्यवसायाच्या स्वरूपामुळे उद्भवणारे आजार रोखणे, निदान आणि उपचार
प्रभाव:-
माहितीच्या देवाण घेवाणी मुळे क्षमता वृद्धी आणि दिव्यांग विमाधारी व्यक्तींचे सामाजिक पुनर्वसन होण्याबरोबरच व्यवसायाच्या स्वरूपामुळे उद्भवणारे आजार रोखणे, निदान आणि उपचार सुलभ होणार आहेत.
B.Gokhale/N.Chitale/P.Malandkar
(Visitor Counter : 80
गृह मंत्रालय
आयटीबीपीच्या छावला विलगीकरण शिबिरात ठेवण्यात आलेल्या नागरिकांना सोडण्यास सुरुवात
नवी दिल्ली, 13 मार्च 2020
चीनमधल्या वुहान इथे अडकलेल्या 112 नागरिकांना 17 फेब्रुवारीला नवी दिल्लीत आणण्यात आल्यानंतर त्यांना आयटीबीपीच्या छावला विलगीकरण शिबिरात ठेवण्यात आले होते. या नागरिकांची पोहोचल्यानंतर आणि विलगीकरणाच्या कालावधीत 14 व्या दिवशी अशी दोन वेळा कोरोना विषाणूबाबतची चाचणी करण्यात आली. या चाचण्यांमध्ये कोरोना विषाणूची लागण त्यांना झाली नसल्याचे निष्पन्न झाले असून, त्यांना आता घरी सोडण्यास सुरुवात होत आहे. यात 76 भारतीय आणि 36 परदेशी नागरिक आहेत.
गृहराज्यमंत्री नित्यानंद राय आणि आयटीबीपीचे महासंचालक एस.एस.देसवाल यांनी या नागरिकांची भेट घेतली.
विलगीकरणाच्या कालावधीत नागरिकांना आवश्यक त्या सुविधा देण्यात आल्या तसेच वेळोवेळी त्यांची आवश्यक तपासणी करण्यात आली. आयटीबीपीच्या कार्याचे गृहराज्यमंत्र्यांनी कौतुक केले.
B.Gokhale/S.Kakade/D.Rane
(Visitor Counter : 132
पंतप्रधान कार्यालय
आशियाई क्रीडा स्पर्धा 2022 मध्ये महिलांच्या हेप्टॅथलॉन 800 मीटरमध्ये नंदिनी आगसराने कांस्य पदक मिळवल्याबद्दल पंतप्रधानांनी केले अभिनंदन.
पंतप्रधान नरेंद्र मोदी यांनी हँगझोऊ येथे सुरू असलेल्या आशियाई क्रीडा स्पर्धा 2022 मध्ये महिलांच्या हेप्टॅथलॉन 800 मीटर स्पर्धेत कांस्यपदक जिंकल्याबद्दल नंदिनी आगसारा हिचे अभिनंदन केले आहे.
पंतप्रधानांनी X वर पोस्ट केले:
“महिलांच्या हेप्टॅथलॉन 800 मीटर स्पर्धेत नंदिनी अगासराने मिळवलेल्या अभूतपूर्व कांस्यपदकाचा आनंद भारत साजरा करत आहे. ती एक परिपूर्ण विजेती असून खेळ भावना आणि उत्कृष्टतेचे दर्शन घडवते. तिचे अभिनंदन आणि पुढील प्रयत्नांसाठी शुभेच्छा.”
इलेक्ट्रॉनिक्स आणि माहिती तंत्रज्ञान मंत्रालय
भारत सरकारने भारतातील मोबाईल वापरकर्त्यांसाठी 43 मोबाइल अॅप्स केले बंद
एमइआयटीवायने माहिती तंत्रज्ञान कायद्याच्या कलम 69 अ अंतर्गत अॅप्सवर बंदी घालण्याचे आदेश जारी केले
नवी दिल्ली, 24 नोव्हेंबर 2020
भारत सरकारच्या इलेक्ट्रॉनिक्स आणि माहिती तंत्रज्ञान मंत्रालयाने आज माहिती तंत्रज्ञान कायद्याच्या कलम 69 अ अंतर्गत 43 मोबाइल अॅप्सच्या वापरावर बंदी घातली आहे. भारताची सार्वभौमता आणि अखंडता, भारताचे संरक्षण, राज्याची आणि नागरिकांच्या सुरक्षेसाठी हानिकारक असलेल्या अॅप्सच्या संदर्भात ही कारवाई करण्यात आली आहे. गृह मंत्रालयाच्या भारतीय सायबर गुन्हे समन्वय केंद्राकडून प्राप्त झालेल्या सर्वसमावेशक अहवालाच्या आधारे इलेक्ट्रॉनिक्स आणि माहिती तंत्रज्ञान मंत्रालयाने भारतातील वापरकर्त्यांच्या वापरासाठी या अॅप्सवर बंदी घालण्याचा आदेश जारी केला आहे.
यापूर्वी माहिती तंत्रज्ञान कायद्याच्या कलम 69 अ अंतर्गत 29 जून, 2020 रोजी भारत सरकारने 59 मोबाइल अॅप्सवर आणि 2 सप्टेंबर, 2020 रोजी आणखी 118 अॅप्सवर आणखी बंदी घातली होती. नागरिकांच्या हिताचे संरक्षण करण्यासाठी आणि सर्व आघाड्यांवर भारताची सार्वभौमत्व आणि अखंडता जपण्यासाठी सरकार वचनबद्ध असून सरकार हे सुनिश्चित करण्यासाठी शक्य ती सर्व पावले उचलेल.
आजच्या आदेशानुसार भारतात बंदी घातलेल्या अॅप्सची सूची खालीलप्रमाणे आहे:
Annexure
- AliSuppliers Mobile App
- Alibaba Workbench
- AliExpress - Smarter Shopping, Better Living
- Alipay Cashier
- Lalamove India - Delivery App
- Drive with Lalamove India
- Snack Video
- CamCard - Business Card Reader
- CamCard - BCR 
- Soul- Follow the soul to find you
- Chinese Social - Free Online Dating Video App & Chat
- Date in Asia - Dating & Chat For Asian Singles
- WeDate-Dating App
- Free dating app-Singol, start your date!
- Adore App
- TrulyChinese - Chinese Dating App
- TrulyAsian - Asian Dating App
- ChinaLove: dating app for Chinese singles
- DateMyAge: Chat, Meet, Date Mature Singles Online
- AsianDate: find Asian singles
- FlirtWish: chat with singles
- Guys Only Dating: Gay Chat
- Tubit: Live Streams
- WeWorkChina
- First Love Live- super hot live beauties live online
- Rela - Lesbian Social Network
- Cashier Wallet
- MangoTV
- MGTV-HunanTV official TV APP
- WeTV - TV version
- WeTV - Cdrama, Kdrama&More
- WeTV Lite
- Lucky Live-Live Video Streaming App
- Taobao Live
- DingTalk
- Identity V
- Isoland 2: Ashes of Time
- BoxStar 
- Heroes Evolved
- Happy Fish
- Jellipop Match-Decorate your dream island！
- Munchkin Match: magic home building
- Conquista Online IIJaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 400
ऊर्जा मंत्रालय
एनटीपीसी ने कॅप्टिव्ह खाणींमधून कोळसा उत्पादनात नोंदवली 148% वाढ; एप्रिल, 2023 मध्ये 2.95 दशलक्ष मेट्रिक टन हा आत्तापर्यंतचा सर्वाधिक मासिक पुरवठा
नवी दिल्ली, 2 मे 2023
एनटीपीसी भारतात नॅशनल थर्मल पॉवर कॉर्पोरेशन लिमिटेड, या भारतातील सर्वात मोठ्या एकात्मिक ऊर्जा उत्पादक कंपनीने गेल्या वर्षी एप्रिलमध्ये नोंदणी केलेल्या उत्पादनाच्या तुलनेत एप्रिल, 2023 मध्ये तिच्या कॅप्टिव्ह खाणींमधून कोळसा उत्पादनात 148% वाढ नोंदवली आहे. एनटीपीसी ने एप्रिल 2022 च्या 1.11 दशलक्ष मेट्रिक टन  च्या तुलनेत एप्रिल 2023 महिन्यात 2.75 दशलक्ष मेट्रिक टन  कोळसा उत्पादन नोंदवले आहे.
भारतातील सर्वात मोठ्या उर्जा उत्पादकाने एप्रिल 2022 मधील 1.23 MMT कोळसा पुरवठा करण्याच्या प्रमाणात 140% वाढ नोंदवत एप्रिल 2023 मध्ये 2.95 MMT मासिक कोळसा पुरवठा करण्याचा आत्तापर्यंतचा उच्चांक गाठला.
एनटीपीसी ने आर्थिक वर्ष 23 मध्ये 23.2 दशलक्ष टन कोळसा उत्पादन नोंदवले, जे तिच्या एनटीपीसी पाकरी-बरवाडी , एनटीपीसी चट्टी बरियातू , एनटीपीसी दुलंगा , आणि एनटीपीसी तलाईपल्ली  या चार कार्यरत कोळसा खाणींमधून वर्षभरापूर्वीच्या 14.02 दशलक्ष टनांच्या तुलनेत 65% वाढ दर्शवते.
कोळसा खाण संघांनी केलेल्या डिजिटायझेशनच्या उपक्रमांमुळे खाणकामातील कार्यान्वयन उत्कृष्टता वाढविण्यात मदत झाली आहे. सुधारित प्रक्रियांमुळे खाणकामात सुरक्षितता वाढवण्यात मदत झाली आहे आणि ई-एसएमपी, डिजिटलाइज्ड सुरक्षा व्यवस्थापन योजना आणि सुरक्षिततेसाठी मोबाइल अॅप, सचेतनची अंमलबजावणी देखील झाली आहे.
एनटीपीसी समूहाची स्थापित क्षमता 71,644 मेगा वॉट आहे.
S.Patil/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105